CELEX: 32016R1645
Language: bg
Date: 2016-09-07 00:00:00
Title: Регламент за изпълнение (ЕС) 2016/1645 на Комисията от 7 септември 2016 година относно класирането на някои стоки в Комбинираната номенклатура

14.9.2016   
            
            
               BG
            
            
               Официален вестник на Европейския съюз
            
            
               L 245/3
            
         РЕГЛАМЕНТ ЗА ИЗПЪЛНЕНИЕ (ЕС) 2016/1645 НА КОМИСИЯТА
   от 7 септември 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 септември 2016 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт под формата на твърди фрагменти (с дебелина около 2 mm) или люспи с неправилна форма, плоски, кафяви, изработени от (изражението е в тегловни проценти):
                  
                              —
                           
                           
                              борова смола (наричана още талов колофон или колофон)
                              приблизително 58 – 69,
                           
                        
                              —
                           
                           
                              анхидрид на малеиновата киселина
                              приблизително 1 – 4,
                           
                        
                              —
                           
                           
                              разни феноли
                              приблизително 11 – 24,
                           
                        
                              —
                           
                           
                              формалдехид
                              приблизително 5,5 – 9,
                           
                        
                              —
                           
                           
                              пентаеритритол
                              приблизително 7 – 12.
                           
                        Продуктът се получава чрез многоетапен процес, започващ с преобразуване на колофона и малеиновия анхидрид в адукт на колофона. След добавяне на магнезиев оксид (като катализатор за последващите реакции), феноли и формалдехид се образува полимеризирана смола. Накрая свободните киселинни групи на смолата се естерифицират след добавянето на пентаеритритол.
                  Крайният продукт се използва в печатарската промишленост като лепило.
               
               
                  3909 40 00 
               
               
                  Класирането се определя от Общи правила 1, 3 а) и 6 за тълкуване на Комбинираната номенклатура (КН) и от текстовете на кодове по КН 3909  и 3909 40 00 .
                  С прилагането на Общо правило 3, буква а) се изключва класиране в позиция 3506  като лепила на базата на полимери от позиции 3901  до 3913 , тъй като продуктът е описан по-конкретно в позиция 3909 .
                  При производството на производен продукт на колофона, адуктът на колофона се естерифицира с етиленгликол, глицерол или друг полиалкохол (вж. също Обяснителните бележки към Хармонизираната система към позиция 3806 , буква Г), част I), точка 7). При въпросния продукт обаче преди естерификацията с полиалкохол (в случая пентаеритритол) протича реакция на полимеризация с фенол и формалдехид. Поради това се изключва класиране в позиция 3806  като производен продукт на колофона.
                  Молекулите на полимеризирания междинен продукт имат молекулно тегло около 5 000  — 30 000  g/mol. След това свободните киселинни групи се естерифицират чрез добавяне на пентаеритритол и следва омрежване с увеличение на молекулната маса до около 100 000  g/mol. Следователно полученият продукт е полимер от глава 39, който се различава от адуктите и производните на колофона от позиция 3806  поради своята голяма молекулна маса.
                  Поради това продуктът трябва да бъде класиран в код по КН 3909 40 00  като фенолни смоли.